پښتونخوا ملي عوامي ګوند: د عثمان کاکړ د وژنې کال وشو خو انصاف ورته ور نه کړی شو
د پښتونخوا ملي عوامي ګوند د پخواني سېنېټر او بلوچستان صوبې صدر عثمان کاکړ د مړينې د پېښې په کال پوره کېدو ياد ګوند په هغه دريځ دی چې عثمان خان کاکړ وژل شوی وو.
کوټه/ کراچۍ — د پښتونخوا ملي عوامي ګوند د بلوچستان صوبې صدر عبدالقهار خان ودان وي او اې ډيوه ته ويلي چې د عثمان کاکړ مرګ يو منظم او پلان شوی قتل دی، هغه په روڼا ورځ په خپل کور کې وژل شوی او و دوی ته انصاف نه دی ورکول شوی. د ودان په خبره "د کاکړ په مرګ کې د پاکستان د دوو استخباراتي ادارو لاس دی". د پاکستان استخباراتي ادارو دغو تورونو ته کوم ځواب نه وو ویلی خو هغه وخت حکومت دغه تورونه رد کړي وو. په 2018م کال کې هغه ( عثمان کاکړ) باندې د ځانمرګي بريد پلان هم شوی وو. خو هغه دا ونه ويل چې د چا له لوري داسې پلان ترتيب شوی. په کوټه کې د دوی کور ته ورننوتي او عثمان کاکړ يې په خپل مېلمستون کې پر سر وهلی، او هغه زياته کړې يې ده د دغو دوو تنو د دوی کور ته د ننوتلو ويډيو ريکارډنګ هم ورسره موجود دی. هغه ويلي وو" زه که مړ هم شوم باک يې نه کوم، خو زما مرګ دې په حساب کې وي، زما د مرګ زمه واره به د پاکستان استخباراتي ادارې وي". د بلوچستان د داخله چارو وزير مير ضيا لانګو د بلوچستان حکومت بيا د 2021م کال د جولايۍ د مياشتې په اوله نېټه يو عدالتي کمېشن جوړ کړی او ويلي يې وو چې هر څوک د عثمان کاکر د مرګ په حقله کوم ثبوت لري او يا هم بل څه ويل غواړي، عدالتي کمېشن ته دې په يوه مياشت کې وړاندې شي، خو د کاکړ کورنۍ، د هغه ګوند او نه هم بل کوم څوک کمېشن ته وړاندې شول او له يوې مياشتې پس کمېشن ختم شو. قهار خان ودان وويل، دا د ملکي ادارو او حکومت کار دی چې د عثمان کاکړ مرګ پلټنې وکړې او په دغه پېښه کې ککړو خلکو ته سزا ورکړي. هغه د پښتنو او د بلوڅو لپاره سياست کاوه، که زه خبره وی چې دی به را څخه وژني زه به په هغه ورځ کوټې ته ورسره تللې ووم او ما به ټوله ورځ د ده پر حفاظت تيروله". عثمان خان کاکړ د کال 2021م د جون پر 21مه نېټه د کراچۍ په يوه شخصي روغتون کې ساه ورکړې وه، هغه د 2021م پر 17 جون له خپل کور څخه د کوټې يو شخصي روغتون ته په ټپي حالت کې وړل شوی وو. حفیظ الله ستوری شېرانی په بلوچستان کې د وي.او.اې ډیوه د خبریال په توګه کار کوي. هغه له بلوچستان پوهنتون څخه په جرنلزم او پښتو ادبیاتو کې ماسټرۍ کړې دي او له تېرو اوو کلونو راهیسې د جرنلزم په میدان کې کار کوي. شپږ کاله یې د پاکستان له (ډان) ټیلیویژن سره د خبریال په توګه کار کړی او په بېلابېلو ورځپاڼو کې یې کالمونه هم لیکلي دي. په بلوچستان کې د ډیوه رېډیو او ټیلویژن لپاره د ملټي مېډیا په برخه کې پر بېلابېلو سیاسي، کلتوري او ټولنیزو موضوعاتو رپوټونه جوړوي.